stanford-oval/wikipedia huggingface dataset:
Mumbain terrori-iskut 2008
Tekijät

Hyökkääjiä oli yhteensä kymmenen, joista turvallisuusjoukot surmasivat yhdeksän ja vangitsivat yhden. Hyökkääjät kulkivat ensin pareissa, mutta kokoontuivat lopulta. Hyökkääjät saivat apua David Headleyltä, joka on Yhdysvaltojen kansalainen. Headley pidätettiin 2009.
Hyökkääjät olivat pakistanilaisia hieman yli 20-vuotiaita miehiä ja islamisteja. He saapuivat Mumbain kaupunkiin Intialaisella kalastusveneellä, jonka miehistön he tappoivat. Tuntematon organisaatio nimeltään Deccan Mujahideen ilmoitti uutistoimistoille lähettämässään sähköpostiviestissä syyllistyneensä iskuihin. Kun viimeisetkin terroristit oli surmattu, nousi epäillyn kohteeksi pakistanilainen islamistijärjestö Lashkar-e-Taiba ("Oikeauskoisten armeija"), joka on järjestänyt iskuja jo vuodesta 2001 lähtien, muun muassa se hyökkäsi Intian parlamenttiin vuonna 2001, teki iskun Hyberabadin huvipuistoon vuonna 2007 ja teki 200 henkeä vaatineet junapommi-iskut vuonna 2006. Ainut terroristeista eloonjäänyt, kiinniotettu Azam Arim Kasav (eli Mohammad Ajmal Amir Iman) ilmoitti kuuluvansa kyseiseen järjestöön. Myös teletiedot tukevat tämän järjestön syyllisyyttä näihinkin iskuihin. Mumbain poliisin mukaan ainakin kymmenen tekijöistä on tunnistettu nimeltä pakistanilaisiksi.[lähde? ]
Ainoa eloonjäänyt terroristi tuomittiin kuolemaan ja hirtettiin 21. marraskuuta 2012.
Aiheesta muualla

Wikimedia Commonsissa on kuvia tai muita tiedostoja aiheesta .
Terror attack in Mumbai hotel Oberoi under siege, (Arkistoitu – Internet Archive) ibnlive.in.com
dnaindia.com
Bbc
rediff.com
ndtv.com[vanhentunut linkki]
Monterrey

| Monterrey |
| --- | --- |

 lippu:  vaakuna
 Monterrey
 Koordinaatit: 25°40′N, 100°18′W 
Valtio:  Meksiko
Osavaltio:  Nuevo León
Kaupunki:  Monterrey
Perustettu:  20. syyskuuta 1596
Pinta-ala:  
 – Kokonaispinta-ala:  970 km²
 – Metropolialue:  5 346 km²
Korkeus:  537 m
Väkiluku (2014):  1 173 600
 – Metropolialue:  4 414 800
Aikavyöhyke:  UTC−6
 – Kesäaika:  UTC−5
Postinumero:  64000–64989
Suuntanumero(t):  81
 
 monterrey.gob.mx 
Infobox OKVirheellinen NIMI-arvo: 
Monterrey on Nuevo Leónin osavaltion pääkaupunki Meksikossa. Kaupungissa väkiluku vuonna 2014 oli noin 1,2 miljoonaa, koko metropolialueella 4,4 miljoonaa.
Maantiede

Monterrey sijaitsee Meksikon koillisosassa 538 metrin korkeudessa Santa Catarina -joen tulvatasangolla. Kaupungin itäpuolella kohoaa 1 700 metriä korkea Cerro de la Silla -vuori.
Vuoden kuuminta aikaa on heinä-elokuu, jolloin päivän ylin lämpötila on 34 astetta. Viileintä on tammikuussa, jolloin keskimääräinen ylin lämpötila on 21 astetta ja yölämpötilat käyvät 10 asteen alapuolella. Sadetta saadaan ainakin vähän ympäri vuoden, eniten syyskuussa.
Historia

Nykyisen Monterreyn paikalla ei tiettävästi ollut pysyvää asutusta ennen espanjalaisten tuloa. Alueella liikkuvat nomadit ovat kuitenkin jättäneet sinne luolamaalauksia ja kalliopiirroksia. Espanjalaiset ja portugalilaiset kiinnostuivat seudun mineraalivaroista 1530-luvulta alkaen.
Kaupunki perustettiin 20. syyskuuta 1596. Paikan valintaan vaikutti sieltä löytynyt lähde.
Vuonna 1846 kenraali Zachary Taylorin yhdysvaltalaiset joukot valtasivat Monterreyn Meksikon–Yhdysvaltain sodan aikana.
Oppilaitokset

Eräs Meksikon ja koko Latinalaisen Amerikan tärkeimmistä ja arvostetuimmista yliopistoista on Monterreyssä pääpaikkaansa pitävä yksityinen Instituto Tecnológico y de Estudios Superiores de Monterrey (Tecnológico de Monterrey, TEC, ITESM)-yliopisto. Yliopisto on perustettu 1943 ja sillä on useita kampuksia eri puolilla Meksikoa. The Economist -lehden arvioinnissa vuonna 2010 TEC:in MBA-ohjelma oli Latinalaisen Amerikan paras, koko vertailussa sijalla 88. Useilla suomalaisilla yliopistoilla on vaihto-oppilassopimuksia TECin kanssa.
Teollisuus ja liike-elämä

Monterrey on teollisuuskaupunki ja siellä on toimintaa useilla globaaleilla teollisuusyrityksillä. Esimerkiksi suomalaistaustaisella Elcoteq SE:llä on kaupungissa tuotantoyksikkö. Monterreyssä toimivat myös Grupo Avante, Lanix Electronics, Ocresa, CEMEX, Vitro, Mercedes-Benz Mexico, OXXO, BMW de Mexico, Grupo Bimbo, DINA S.A., Cuauhtémoc Moctezuma Brewery ja Heineken.
Aiheesta muualla

Wikimedia Commonsissa on kuvia tai muita tiedostoja aiheesta .
City of Monterrey government website
Photographs of Monterrey historic places (Arkistoitu – Internet Archive)
Monterrey and Nuevo Leon state government tourism website (Arkistoitu – Internet Archive)
Tecnológico de Monterrey (Arkistoitu – Internet Archive)
Forum Universal de las Culturas Monterrey 2007 Website. This Forum summons people instead of countries or governments; it is the civil society that reflects on the problems and challenges of humanity with the purpose of improving the well being of the present. (Arkistoitu – Internet Archive)
Cerro de la Silla
Rayados -seura pelaa Estadio Tecnológico -stadionilla.
NBA:n vuoden seurajohtaja

NBA:n vuoden seurajohtaja on vuosittain valittava palkinto, joka myönnetään liigan parhaalle toimitusjohtajalle. Palkinnon saajan valitsee Sporting News.
Aiheesta muualla

The Sports Network (Arkistoitu – Internet Archive) (englanniksi)
Navigatori-luokka

| Navigatori-luokka |
| --- | --- |
 Profiilikuvia luokan aluksista

Tekniset tiedot
Uppouma:  1 900 t (standardi) 2 650 t (kuormattu)
Pituus:  107,3 m (kokonaispituus)
Leveys:  10,2 m
Syväys:  3,5 m
Koneteho:  50 000 shp
Nopeus:  38 solmua (70 km/h)
Miehistöä:  224
Aseistus
Meritorjunta:  6 × 120 mm tykkiä kaksiputkisina asennuksina 4 × 533 mm torpedoputkea 56 × miinaa
Ilmatorjunta:  2 × 40 mm ilmatorjuntatykkiä 8 × 13,2 mm ilmatorjuntakonekivääriä
Navigatori-luokka oli Italian kuninkaallisen laivaston kahdentoista 1927-1931 valmistetun hävittäjän muodostama alusluokka toisessa maailmansodassa.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Alvise da Mosto | CNQ Fiume | 22. elokuuta 1928 | 1. heinäkuuta 1929 | 15. maaliskuuta 1931 | upotettu 1. joulukuuta 1941 |
| Antonio da Noli | Cantieri del Tirreno, Riva Trigoso | 25. heinäkuuta 1927 | 21. toukokuuta 1929 | 29. joulukuuta 1929 | upotettu 9. syyskuuta 1943 |
| Nicoloso da Recco | CNR Ancona | 14. joulukuuta 1927 | 5. tammikuuta 1930 | 20. toukokuuta 1930 | poistettu alusluettelosta 15. heinäkuuta 1954 |
| Giovanni da Verrazzano | CNQ Fiume | 17. elokuuta 1927 | 15. joulukuuta 1928 | 25. syyskuuta 1930 | upotettu 19. lokakuuta 1942 |
| Lanzerotto Malocello | Ansaldo, Genova | 30. elokuuta 1927 | 14. maaliskuuta 1929 | 18. tammikuuta 1930 | upotettu 24. maaliskuuta 1943 |
| Leone Pancaldo | Cantieri del Tirreno | 7. heinäkuuta 1927 | 5. helmikuuta 1929 | 30. marraskuuta 1929 | upotettu 30. huhtikuuta 1943 |
| Emanuele Pessagno | CNR Ancona | 9. lokakuuta 1927 | 12. elokuuta 1929 | 10. maaliskuuta 1930 | upotettu 29. toukokuuta 1942 |
| Antonio Pigafetta | CNQ Fiume | 29. joulukuuta 1928 | 10. marraskuuta 1929 | 1. toukokuuta 1931 | liitetty lokakuussa 1944 Saksan laivastoon nimellä TA44 |
| Luca Tarigo | Ansaldo | 30. elokuuta 1927 | 9. joulukuuta 1928 | 16. marraskuuta 1929 | upotettu 16. huhtikuuta 1941 |
| Antoniotto Usodimare | Cantieri navali Odero, Sestri Ponente | 1. kesäkuuta 1927 | 12. toukokuuta 1929 | 21. marraskuuta 1929 | upotettu 8. kesäkuuta 1942 |
| Ugolino Vivaldi | Odero | 16. toukokuuta 1927 | 9. tammikuuta 1929 | 6. maaliskuuta 1930 | upotettu 10. syyskuuta 1943 |
| Nicolò Zeno | CNQ Fiume | 5. kesäkuuta 1927 | 12. elokuuta 1928 | 27. toukokuuta 1930 | upotettu 9. syyskuuta 1943 |
Nhlanhla Nene

Nhlanhla Musa Nene (s. 5. joulukuuta 1958) on Etelä-Afrikan entinen valtiovarainministeri. Hän toimi virassa vuosina 2014-2015 ja 2018.
Ensimmäiselle ministerikaudelleen Nenen nimitti presidentti Jacob Zuma. Hän myös erotti Nenen 2015.  Seuraava presidentti Cyril Ramaphosa toi Nenen takaisin hallitukseen lisäämään Etelä-Afrikan taloushallinnon uskottavuutta. Nene kuitenkin joutui eroamaan skandaalin takia. Hän myönsi pitäneensä yhteyttä korruptioon sekaantuneeseen Guptan perheeseen.
Nene on opiskellut taloustiedettä kahdessa eteläafrikkalaisessa yliopistossa, ja työskennellyt pankkien ja sijoistusyhtiöiden johdossa. Kansainvälisesti hän on tullut tunnetuksi erityisesti pudottuaan tuolilta televisiohaastattelussa vuonna 2008.
Nikkelipartio

| Nikkelipartio |
| --- | --- |

Kirjailija:  Uula Aapa
Kansitaiteilija:  Martti Santala
Genre:  sotaromaani
Kustantaja:  Otava
Julkaistu:  1982
Sivumäärä:  253
ISBN:  951-1-06998-5
Löydä lisää kirjojaKirjallisuuden teemasivulta
Nikkelipartio on Uula Aapan kirjoittama sotahistoriallinen romaani, joka kertoo suomalaisten ja saksalaisten yhteistyössä tekemästä matkasta Venäjän puolelle Montšegorskin kaivosalueelle. Teos ilmestyi 1982 ja on Aapan viimeinen romaani.
Nikki (Benin)

| Nikki |
| --- | --- |

 fiNikki 
 9°55′59″N, 3°12′29″E 
Valtio:   Benin
Departementti:  Borgou
Piirikunta:  Nikki
Arrondissementti:  Nikki
Maantiede
Kokonaispinta-ala:  3 171 km²
Väestö
Väkiluku (2013)  (Arrondissementti 66 109):  151 232
 {{URL|example.com|optional display text}} 
Nikki on Beninin Borgoun departementissa sijaitseva piirikunta, kaupunki ja kaupunginosa. Piirikunnan pinta-ala on 3 171 neliökilometriä. Piirikunnassa oli vuonna 2013 151 232 asukasta, ja samannimisessä arrondissementissa 66 109 asukasta.
Kaupunki oli vuonna 1894 kohteena Ranskan ja Englannin välisessä tapahtumassa "kilpajuoksu Nikkiin", jonka jälkeen Ranska ja Englanti jakoivat Nigerian.
Nikkiä pidetään Bariba-kansan pääkaupunkina.
Käännös suomeksi
Nancy Roman

| Nancy Roman |
| --- | --- |

Henkilötiedot
Syntynyt: 16. toukokuuta 1925 Nashville, Tennessee, Yhdysvallat
Kuollut: 25. joulukuuta 2018 (93 vuotta)
Koulutus ja ura
Tutkinnot:  Swarthmore College, Chicagon yliopisto
Väitöstyön ohjaaja:  William Wilson Morgan
Instituutti:  Nasa
Tutkimusalue:  tähtitiede, fysiikka
Tunnetut työt:  Hubble-avaruusteleskooppi
Palkinnot:  Federal Women’s Award (1962), Exceptional Scientific Achievement Award (1969), Outstanding Scientific Leadership Award, Women in Aerospace's Lifetime Achievement Award
Nancy Grace Roman (16. toukokuuta 1925 – 25. joulukuuta 2018) oli yhdysvaltalainen tähtitieteilijä.
Roman suoritti alemman korkeakoulututkinnon tähtitieteessä Swarthmore Collegessa vuonna 1946 ja väitteli tohtoriksi Chicagon yliopistosta vuonna 1949. Romania kutsuttiin usein ”Hubblen äidiksi”: hänellä oli tärkeä osa Hubble-avaruusteleskoopin alkuvaiheissa. Hän oli Nasan ensimmäinen päätähtitieteilijä.
Valmistumisen jälkeen Roman työskenteli kuusi vuotta Chicagon yliopiston Yerkesin observatoriossa. Roman huomasi, että pyöreän kiertoradan tähdet, joissa on enemmän raskaita alkuaineita, ovat nuorempia kuin ne, joilla on enemmän satunnaisia ​​kiertoratoja ja vähemmän raskaita alkuaineita. Hän jatkoi uraansa Yhdysvaltain laivaston tutkimuslaboratoriossa (United States Naval Research Laboratory) Washingtonissa.
1950-luvun lopulla hänet kutsuttiin Nasaan käynnistämään avaruustähtitieteen ohjelmaa. Nasalla hän pani alulle ja ylläpiti avaruudessa sijaitsevaa havainnointia satelliiteista tiedusteluluotaimiin. Romanin suurimpana saavutuksena pidetään Hubble-avaruusteleskooppia, jonka puolesta hän työskenteli. Hän jäi eläkkeelle Nasasta vuonna 1979.
Roman havaitsi BD+67 922 -nimisen tähden (nykyiseltä nimeltään AG Draconis) Yerkesin observatoriossa. Asteroidivyöhykkeeseen sijoittuva asteroidi 2516 Roman on nimetty hänen mukaansa.
Roman on Swarthmore Collegen, Bates Collegen, Russell Sage Collegen ja Hood Collegen kunniatohtori.
Aiheesta muualla

Wikimedia Commonsissa on kuvia tai muita tiedostoja aiheesta .
Haastattelu NASA:n sivuilla
Haastattelu AIP
NBA:n vuoden valmentaja

NBA:n vuoden valmentaja on vuosittain myönnettävä palkinto, joka annetaan liigan parhaalle valmentajalle. Palkinnon saajan valitsevat yhdysvaltalaiset ja kanadalaiset urheilutoimittajat.
Aiheesta muualla

NBA (englanniksi)
Neidikit

| Neidikit |
| --- | --- |
 Nerine filifolia
Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Asparagales
Heimo::  Narsissikasvit Amaryllidaceae
Suku::  Neidikit Nerine  Herb.
Katso myös
   Neidikit Commonsissa 
Infobox OKNimi-testi OK: 
Neidikit eli nerinet (Nerine) on narsissikasveihin kuuluva kasvisuku. Suvussa on 25 lajia sipulikasveja, joita esiintyy alkuperäisenä eteläisessä Afrikassa: Etelä-Afrikasta Namibiaan, Botswanaan ja Zimbabween. Sukuun kuuluvat esimerkiksi ruusuneidikki (Nerine bowdenii) ja heloneidikki (Nerine sarniensis).
Aiheesta muualla

Finto: Kassu – Kasvien suomenkieliset nimet: Nerine
Suomen Lajitietokeskus: Neidikit – Nerine
NBA:n varaustilaisuus 2018

NBA:n vuoden 2018 varaustilaisuus järjestettiin 21. kesäkuuta.
Phoenix Sunsilla oli ensimmäinen varausvuoro historiansa ensimmäisen kerran. Joukkue varasi odotusten mukaisesti Deandre Aytonin, josta tuli historian toinen bahamalainen ykkösvaraus 40 vuotta aikaisemmin varatun Mychal Thompsonin jälkeen. Kolmantena varatusta slovenialaisesta Luka Dončićista tuli maansa historian pienimmällä varausnumerolla varattu pelaaja.
Tämä vuosi oli viimeinen vanhoilla todennäköisyyksillä järjestetty: vuodelle 2019 huonoimman joukkueen todennäköisyys ykkösvaraukselle laski 25:stä 14 prosenttiin.
Aiheesta muualla

NBA:n varaustilaisuuden viralliset kotisivut (englanniksi)
NBA:n varaustilaisuudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  |  | 1947 | 1948 | 1949 |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 |  |  |  |  |  |  |  |
Deandre Ayton, vuoden 2018 ensimmäinen varaus.
NBA:n varaustilaisuus 2019

NBA:n vuoden 2019 varaustilaisuus järjestettiin 20. kesäkuuta. Edelliseen varaustilaisuuteen nähden ensimmäisten varausvuorojen saamisen todennäköisyyksiä laskettiin: esimerkiksi ykkösvarauksen todennäköisyys päättyneen kauden huonoimmalle joukkueelle laski 25:stä 14 prosenttiin.
Ensimmäisen varausvuoron arvonnassa voitti New Orleans Pelicans, jolle se oli ensimmäinen seitsemään vuoteen. Konsensuksen mukaisesti ensimmäisenä pelaajana odotettiin varattavan Zion Williamsonin. Hänen jälkeensä todennäköisimmät varaukset olivat Ja Morant ja R. J. Barrett. Kolmikon varaus järjestyksineen toteutui odotetusti. Japanilainen Rui Hachimura varattiin maansa historian aikaisimmalla varausvuorolla, yhdeksäntenä.
Aiheesta muualla

NBA:n varaustilaisuuden viralliset kotisivut (englanniksi)
NBA:n varaustilaisuudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  |  | 1947 | 1948 | 1949 |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 |  |  |  |  |  |  |  |
Zion Williamson, vuoden 2019 odotettu ensimmäinen varaus.
Rui Hachimura varattiin maansa historian aikaisimmalla varausvuorolla.
Kullas

Kullas on sukunimi. Se on muun muassa seuraavien henkilöiden sukunimi:
Emilia Kullas (s. 1970), suomalainen päätoimittaja ja järjestöjohtaja
Harri Kullas (s. 1992),  virolais-suomalainen motocrosskuljettaja
Heleena Kullas (s. 1949),  suomalainen korkeushyppääjä
Mirja Kullas (myöh. Heikkilä, s. 1942), suomalainen yleisurheilun moniottelija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Narva (Vesilahti)

| Narva |
| --- | --- |

 Narva
 Koordinaatit: 61°17.795′N, 23°30.235′E 
Valtio:  Suomi
Maakunta:  Pirkanmaa
Kunta:  Vesilahti
Hallinto:  
 – Hallinnon tyyppi:  kylä, taajama
Pinta-ala:  
 – Maa:  1,96 km²
Väkiluku (31.12.2020):  464
 – Väestötiheys:  236,7 as./km²
Infobox OKVirheellinen NIMI-arvo: 
Narva on kylä ja taajama Vesilahdessa nelisenkymmentä kilometriä Tampereelta etelään Pyhäjärven Alhonselän rantamilla ja Naarvanjoen tuntumassa.
Vuoden 2020 lopussa taajamassa oli 464 asukasta ja sen pinta-ala oli 1,96 neliökilometriä. Narvan kylän tuntumassa on noin 900 asukasta. Väkimäärä on kuitenkin 1990-luvulta alkaen noussut jatkuvasti. Alueella on kumpuilevia peltoja ja kuusimetsiä. Kylä sijoittuu monien maanteiden risteykseen: teitä lähtee kylästä Lempäälään, Nokialle, Vammalaan, Urjalaan ja Akaaseen.
Narvan historiaa

Vanhin Narvan maanteistä on niin sanottu Narvanmatkantie, joka on yhdistänyt Sastamalan ja Hämeenlinnan seudun arvioiden mukaan jo rautakaudella. Turun suuntaan Narvasta kuljettiin muinoin ratsupolkuja pitkin.
Narva on tunnettu markkinakylä ja ikivanha turkistenmyyntipaikka. Sana narva tarkoittaa nahan karvapuolta. Alueella on asuttu yhtäjaksoisesti kivikauden varhaisimmilta ajoilta alkaen. Vanhimmasta asutuksesta ovat todisteina lähiympäristön kivikautiset asuinpaikat sekä lukuisat kiviesinelöydöt. Varhaisimmat rautakautiset kalmistot ovat 300–400-luvuilta; näihin kuuluvat Narvan alueella Karholannokan ja Hiidennokan muinaismuistoalueet. Narvan koulun mäellä on viikinkiaikainen kalmisto ja hieman sen alapuolella ristiretkiaikainen kalmisto.
Narvan markkinoita sanottiin aikoinaan Antinmessun markkinoiksi, koska markkinoita pidettiin Antin päivän aikoihin (30.11., myöhemmin 13.12.). Koska Pyhä Antti oli Vesilahdessa huomattava pyhimys katolisella ajalla, Antinmessun markkinoiden on arveltu periytyvän viimeistään katoliselta keskiajalta. 1500-luvulla Narva oli Vesilahden suurin kylä. Virallisen aseman markkinat saivat 1720-luvulla, mutta lukuisien järjestyshäiriöiden vuoksi kyläläiset anoivat, että markkinat siirrettäisiin Tammerkoskelle, joka oli myös vanha markkinapaikka. Näin tapahtuikin vuonna 1788. Markkinoiden jälkeen Narvassa pidettiin vain kuuluisaksi tullutta toria 1900-luvun alulle asti. Kesälauantaisin tapahtuva tori elvytettiin 1980-luvun alussa. Kaupan asteittainen vapautuminen ja maakaupan salliminen tekivät markkinoista 1800-luvun kuluessa tarpeettomia.
Vuonna 1918 Narva joutui Vesilahden muiden kylien ohella kansalaissodan taistelualueeksi. Muutamaa rakennusta lukuun ottamatta kylän kaikki talot poltettiin. Jälleenrakennus tapahtui melko nopeasti 1920-luvulla.
Narva nykyään

Narva on ollut laajan maa-, metsä- ja karjatalousalueen keskus. Vaikka lypsykarjatalous on vähentynyt voimakkaasti 1980-luvulta alkaen, kylän tuntumassa on yhä muutamia karjatiloja. Muutamat tilat ovat korvanneet lypsykarjan sikojen ja lihakarjan kasvatuksella. Maa- ja metsätalouteen liittyvien ammatinharjoittajien ja väkimäärän kasvun seurauksena muidenkin palveluammattien harjoittajien määrä on ollut nousussa. Työssäkäynti liikekeskuksissa on myös kasvanut.
Yhdistystoiminnan tärkeimpiä muotoja ovat olleet ja ovat yhä Narvan Soittokunta (perustettu vuonna 1904), Narva Big Band (perustettu vuonna 1974), Narvan ”Tähti” Nuorisoseura (järjestää mm. nykyajan Narvan Markkinoita ja ylläpitää Narvan Seurojentaloa), Narvan metsästysseura, Vesilahden Museoyhdistys (ylläpitää Vesilahden kotiseutumuseota Narvassa) sekä kyläyhdistys. Narvassa on myös vuonna 1960 valmistunut kyläkirkko.
Vuonna 1965 Narvan ”Tähti” Nuorisoseura ry käynnisti Narvan Markkinat uudelleen, mutta nyt vain viiden vuoden välein tapahtuvana suurimuotoisena kotiseutujuhlana.
Narvassa on kuvattu kaikkien Maalaiskomedia-TV-sarjan osien jaksoja.
Kylällä on vuodesta 2017 toiminut oma pienpanimo, Narvan kyläpanimo ja sen yhteydessä kyläbistro. Panimo sijaitsee vanhassa meijerissä ja samassa pihapiirissä kuin Maalaiskomedioista tuttu Turpeisen baari.
Aiheesta muualla

Tietoa Narvan kylästä
Narvan Markkinat
Mumbain satama

| Mumbain satama |
| --- | --- |
 Näkymä Mumbain satama-alueelle (2008).
Sijainti
Sijainti:  Mumbai, Maharashtra, Intia
Koordinaatit:  18.9389°N, 72.8443°E
Yksityiskohtia
Avattu:  1668 (satama Englannin Itä-Intian kauppakomppanian haltuun); 1873 (satamasäätiö perustetaan)
Ylläpitäjä:  Mumbai Port Trust
Omistaja:  Intian valtio
Tilastoja
Vuosittainen rahtimäärä (tonneissa):  63,0 milj. (t, 2016)
Mumbai Port Trust
Mumbain sataman sijainti Intian Maharashtran osavaltiossa
Mumbain satama (engl. Port of Mumbai; aiempi Bombayn satama; UN/LOCODE: IN  BOM ) on Intian Maharashtran osavaltion pääkaupungissa Mumbaissa toimiva suuri satama.
Mumbain satama hoitaa noin 10 prosenttia Intian meriteitse kulkevesta ulkomaankaupasta. Mumbai on Amerikan satamaviranomaisten yhdistyksen (AAPA) tilaston mukaan kokonaisrahtimäärältään (2016: 63,0 milj. t) Intian suurimpia satamia (Kandlan ja Paradipin satamien jälkeen). Sen kanssa samaa kokoluokkaa ovat Jawaharlal Nehrun satama ja Visakhapatnamin satama. Mumbai lukeutuu sadan suurimman rahtisataman joukkoon maailmassa.
Satama sijaitsee noin 400 neliökilometrin laajuisen luonnonsataman (Mumbai Harbour) alueella. Sitä suojaa idässä manner (Konkan) ja lännessä Mumbain saari. Satamatoiminnot ovat levittäytyneet 46,3 hehtaarin alueelle. Satamalla on 63 kiinnityspaikkaa aluksille ja 7,8 kilometriä laituria.
Historiaa

Sataman historia ulottuu monien vuosisatojen ajalle ja sataman perustamisvuosi riippuu määrittelytavasta. Arkeologisten kaivausten perusteella seudulla on ollut asutusta jo kivikaudella. Mumbain sataman seutu oli Egyptin ja Persian välisen kaupan keskus jo 1000 eaa. Alueen ensimmäiset tunnetut asukkaat olivat läntisen Intian alkuperäisväestön koleihin kuuluneita kalastajia. 300-luvun puolivälissä eaa. sataman seutu kuului Ašokan valtakuntaan. Antiikin kreikkalaiset tunsivat seudun ja esimerkiksi Egyptissä asunut Klaudios Ptolemaios käytti siitä toisella vuosisadalla eaa. seitsemää saarta tarkoittavaa nimeä Heptanesia;  Aiempia saaria on sittemmin täytetty yhteen nykyiseksi Mumbain saareksi.
Muslimiarmeijat valloittivat alueen 1348 ja siitä tuli osa Gujaratin sulttaanikuntaa. Portugalilaiset yrittivät vallata sataman seudun Mahikavatin asutuksen (Mahim) 1507, mutta epäonnistuivat tuolloin. Vuotta 1534 Portugal sai alueen hallintaansa.
Sataman kehitys sai pohjaa vuonna 1652 kun Englannin Itä-Intian kauppakomppania (Surat Council of the East India Company), joka tajusi satamapaikan maantieteellisen edullisuuden, pyysi sataman hankkimista Britannialle sitä hallussaan pitäneeltä Portugalilta. Bombay saatiin avioliittosopimuksen myötä Portugalilta kuningas Kaarle II:n naitua portugalilaisen prinsessan Katariina de Bragançan (avioliittosopimus 23. kesäkuuta 1661). Sopimuksen myötä "Bombayn satama ja saari" siirtyi Britannialle. Vuonna 1668 satama ja saari annettiin kuninkaallisella säädöksellä Itä-Intian kauppakomppanian haltuun. Tämän seurauksena satama-alueelle rakennettiin esimerkiksi tullirakennus, varasto ja kuivatelakoita.
Kauppakomppanian monopoli päättyi vasta 1813 Britannian parlamentin antamalla säädöksellä. Vapautuminen edesauttoi sataman nopeaa kaupallista kasvua. Vuonna 1858 satama siirrettiin Britannian kruunun suoraan hallintaan ja Itä-Intian kauppakomppania luopui alueesta. Vuonna 1873 perustettiin autonominen satamasäätiö, jonka jatkaja satamaa nykyisin Intian hallituksen alaisuudessa hallinnoiva Mumbai Port Trust on.